ky ky ky ru ru ru ru ru ru ru ru ru ru ky ru ru ky ru ky ru ru en ru ky ky ky ky ky kk ky ky ky ky ky ky ky en en ru ky ru ru ky mn ru ky ru ru ky ru ky ru ru ky ru ky ru ru ky ru ru ky ru ru ky ru ru ky ru ru ky ru ru ky ru ru ky ru ru ky ru ru ky ru ru ru ru
"Сүлүктү" жаматтык мультимедия борборунун сайты. | Береке ырыс алды ынтымакта, Кут даарыган комур кени Кошбулакта
Сүлүктүлүктөр Лейлектин 90 жылдык торколуу тоюна катышууда
Рубрика: Без рубрики | Добавить комментарий
Жетим калып, интернатта билим алып,
Түптүз басып,таза жүруп, жакшы окуп,
Ак иштеп, ак адамды эске алып.
Кыска өмүр сүрсө дагы бул өмүрдө,
Кылган ишин такылдатып аткарып
Кыргызстанды аппак жолдо башкарып.
Мээнет кылып, суу чыгарып эл башкарып,
Чыркылдаган чындыкты эске алып,
Жашап өттү бул өмүрдө Исхак ата
Сезип, туюп, келечектин алдын алып.
Автору 9-а класстын гимназисти Байышбекова Нурайым
Опубликовано 25.10.2018 автором suluktu | Добавить комментарий
Сүлүктүдөгү гимназияда И. Раззаковду эскерүү аземи болду
Опубликовано 25.10.2018 автором suluktu
Бүгүн 25-октябрь Исхак Раззаковдун туулган күнүнө карата Сүлүктүдөгү гимназияда эскерүү аземи болуп өттү. «Аземди тарых мугалимдери Гульнара Карабаева менен Гүлжан Мавлянова уюштуруп өткөрдү. Даярдык мыкты болгондуктан окуучулар кызыгуу менен катышты»- деп маалымат берди аталган окуу жайынын уюштуруучусу Бермет Абдурахманова.   Эскерүү учурунда гимназисттер өздөрү даярдаган илимий негиздеги баяндамаларды жасады.
Рубрика: Без рубрики | Добавить комментарий
Сүлүктүдөгү Кызыл-Булак шахтасына Германиялык профессор келди.
Опубликовано 21.10.2018 автором suluktu
Сүлүктү шаарындагы «Кызыл-Булак» көмүр өндүрүүчү компаниясына, Германиялык Доктор, Макс Георг Майер келди. «Максатыбыз Кыргызстандагы эң алдыңкы иш тажрыйбаны көрүү, тажрыйба алмашуу. Мага бул компания жөнүндө Кыргыз Республикасынын Президентинин алдындагы Башкаруу Академиясында Ханнс Зайдель фондунун каржылоосу менен окуп магистр даражасын алган, бүгүнкү күндө Сүлүктүнүн ар кайсыл тармагында үзүрлүү эмгектенип жаткан магистранттарыбыз билдирген болчу. Ишкананын жетекчиси Карабаев Исманали Джумабаевич табийгый шык жөндөмү, эмгекчилдиги менен заманбап менеджер болууга жетишкендигин угуп, Кыргызстан жана Тажикстандык магистранттарды коштоп алып келдим. Чындыгында өтө көп тажрыйба алууга жетиштик»- дейт Доктор Майер. «Менеджмент боюнча Башкаруу Академиясында алган теориялык билимибизди практикада айкалыштырганыбыз пайдалуу болду. Жолугушуу учурунда Исманали Карабаев көмүр өндүрүү технологиялары боюнча жана көмүр өндүрүү ишмердүүлүгүн уюштуруу боюнча бир топ тажрыйбасынан бөлүштү. Чындыгында Ак жүрөк инсан экен»- деп магистранттардын Баткен облустук координатору Алмазбек Рахманов маалымдады.  «Өзүм Исфана шаарында жашап, иштегеним менен мен да шахтердун баласымын. Жолугушуу учурунда көмүр кенине кирип, кенчилердин иштеп жатканын көрүп, менин атам да мени ушунчалык кыйын шартта иштеп, ак эмгек менен багып чоңойткон экен деп шахтерлорго болгон урматым артты. Өзгөчө шахта жетекчиси Исманали Карабаевге ыраазы болдум. Шахтерлорго бардык шартты жаратып бериптир, 50% ишканын эсебинен төлөнүүчү ашкана, жуунуучу орун, кала берсе намазканага чейин куруп бериптир. Элибизде ушундай жетекчилер көп болсо экен деп тилеймин»- деп Исфанадагы микрокредиттик компаниялардын биринде бөлүм башчы болуп үзүрлүү эмгектенип жаткан Икрамжан Марасилов  маек берди.   «Баткен шаарында жашап жатып Сүлүктүлүктөр көмүрүн кымбат сатат деп жаңылыш ойлойт экенбиз, көрсө көмүр өндүрүү иши өтө түйшүктүү экен. Бүгүнкү жолугуу учурунда жер астына түшүп, шахтерлордун иштеп жатканына күбө болгонумдан кийин көмүрдү эмне үчүн кара алтын дегенине түшүндүм»- дейт магистрант  Талай Шамшиев.              Кабарчы:      Айзада ЭРКИНОВА
Рубрика: Без рубрики | Добавить комментарий
Сүлүктүдөгү гимназияга Ханнс Зайдель Фондунун Борбордук Азиядагы координатору келди.
Опубликовано 20.10.2018 автором suluktu
Сүлүктү шаарындагы №9-мектеп гимназиясына Ханнс Зайдель фондунун Борбордук Азиядагы координатору доктор Макс Георг Майер жана Тажик Республикасынын Президентинин алдындагы Башкаруу Институнун өкүлдөрү баш болгон 30 ашуун делегация келди. «Келгенибиздин максаты Кыргыз Республикасынын Президентинин алдындагы Башкаруу Академиясынын магистранттарынын ичинен Ханнс Зайдель фонду тарабынан стипендианты болгондорунун ийгиликтери менен таанышуу жана алдыңкы тажрыйба алмашуу. Бул гимназияда биздин фонддун стипендианты Сапаркулов Бакытбек Эркинович үзүрлүү эмгектенип жатат. Социалдык менеджмент багытында алган теориялык билимин практикада колдонуп көп ийгиликтерге жетиптир. Мисалы гимназиянын чыгаан окуучуларынан команда курап, Эл аралык олимпиадага катышуу менен окуучуларынын ичинен гран-при жана 1- орунду ээлеген. Жолугушуу соңунда стипендиант Б. Сапаркулов тарабынан гимназияга жаңы имарат куруу боюнча долбоордук сунуш түштү. Сунушту карап чыгып бир жуманын ичинде жообун беремин»- дейт Макс Георг Майер.             Кабарчы:      Айзада ЭРКИНОВА
Рубрика: Без рубрики | Добавить комментарий
Сүлүктүдө саламаттыкты сактоо кызматкерлеринин облустук көчмө жыйыны болду.
Опубликовано 19.10.2018 автором suluktu
Бүгүн Сүлүктү шаарындагы жалпы дарыгерлердин практикалык борборунда саламаттыкты сактоо кызматкерлеринин кесиптик бирлигинин Баткен облустук бирикмесинин көчмө жыйыны өттү. Жыйынга Өкмөттүн Баткен облусу боюнча ыйгарым укуктуу өкүлүнүн орун басары Саттарова Чынара Осмоновна баш болуп, облус боюнча бардык райондук, шаардык жана облустук оорууканалардын кесиптик кошунунун башчылары, ардактуу мүчөлөрү катышты.  Жыйын жүрүшүндө өзгөчө жаш адистерге шарт түзүү боюнча маселелер талкууланды. Жыйын соңунда саламаттыкты сактоо кызматкерлеринин кесиптик кошунунун ишмердүүлүгүнө салымын кошуп келген инсандарга ардак грамоталар, баалуу белектер тапшырылды. «Мен өзүм саламаттыкты сактоо тармагында эмгектенбеймин, бирок мени да кадырлуу конок катары чакырыптыр. Колдон келишинче Сүлүктү шаардык оорууканасына демөөрчүлүк көрсөтүп жүрөм, андан сырткары Сүлүктү шаарынын Кольцо айылына заманбап үлгүдөгү Фельдшер акушердик пунктту жаңыдан куруп берген элем. Кыскасы саламаттыкты сактоо тармагына жасап келген жардамдарым үчүн Кыргыз Республикасынын Өкмөтүнүн Баткен облусундагы ыйгарым укуктуу өкүлүнүн орун басары Саттарова Чынара Осмоновна ыраазычык кат тапшырды»- деп маалымат берди Сүлүктүдөгү «Кызыл-Булак» шахтасынын директору, Ардактуу Шахтер- Карабаев Исманали Джумабаевич. Бардык бүгүнкү сыйлык алгандарды куттуктайбыз.
Рубрика: Без рубрики | Добавить комментарий
Сүлүктүдөгү гимназиянын мугалимдери сыйлык алышты
Опубликовано 13.10.2018 автором suluktu
Бүгүн Сүлүктүдөгү №9-гимназиянын жалпы чогулушунда , 2018-2019 окуу жылынын башталышына карата гимназиянын бир топ мугалимдери Ардак Грамота жана мамлекеттик сыйлыктар менен сыйланышкандыгы маалым болду. «Кыргыз тили жана адабияты мугалими Шералиева Дилара Маккамбаевна Билим берүүнүн отличниги төш белгиси менен, Акыл эмгегинин маданияты предмети боюнча мугалим Сапаркулов Бакытбек Эркинович, билим берүү уюмдарынын кесиптик кошунунун отличниги төш белгиси жана Сүлүктү шаарына-150 жыл юбилейлик медалы менен сыйланды»- деп маалымат берди, гимназиянын кесиптик кошунунун төрайымы Рахат Орозова.   «Директорубуз Рустамова Базаргүл Саттаровна, тарых мугалими Карабаева Гульнара Джумабаевналар шаардык билим берүү бөлүмү тарабынан баалуу белектер менен сыйланды»- деп сыймыктануу менен директордун тарбия иштери боюнча орун басары Бермет Абдурахманова маалымат берди.
Рубрика: Без рубрики | Добавить комментарий
Сүлүктүдө гимназисттерге чөнтөк телефон колдонууга тыйуу салынды
Опубликовано 13.10.2018 автором suluktu
Сүлүктү шаарындагы №9- мектеп гимназиясынын окуучулары сабак окуу процесси жүрүп жаткан учурда, чөнтөк телефонун колдонууга тыйуу салынды. Бул боюнча бүгүн гимназиянын ата-энелер комитетинин жалпы жыйынындв бир ооздон кабыл алынды. «Эртеден баштап кайсыл гимназист кол телефон көтөрүп келсе, ата-энелер комитетинин чечими менен тартып алынат»- деп маалымат берди тарбия иштери боюнча директордун орун басары Бермет Абдрахманова.
Рубрика: Без рубрики | Добавить комментарий
Билим жана илим кызматкерлеринин Баткен областынын IV конференциясы болду
Опубликовано 10.10.2018 автором suluktu
Билим жана илим кызматкерлеринин Баткен областынын IV конференциясы болду. Конференцияга КРнын билим жана илим кызм. Профсоюзунун борбордук комитетинин торагасы Асылбек Токтогулов катышты.Мында областтык комитеттин торагасы З.Н.Ботоков 5жылдык отчетун берди. Ошондой эле Ош жана Жалал-Абад обл.комитеттеринин торагалары С.Тойгонбаев А.Исмаиловдор катышышты. Област боюнча райком горкомдор жана башка жалпы 53 делегаттар катышышты-деп маалымат берди Сулүктү шаардык комитетинин төрагасы Кудаяров Канатбек Сапарович.
Кабарчы   Акмарал Нурбай кызы
Рубрика: Без рубрики | Добавить комментарий
Сүлүктү шаардык профсоюз уюмунун төрагасы сыйланды
Опубликовано 10.10.2018 автором suluktu
Баткен облусу боюнча бардык билим берүү мекемелеринин кесиптик кошунунун өкүлдөрүнүн жыйыны болуп, бул жыйынга Бишкек шаарынан Кыргызстан боюнча билим берүү уюмдарынын Профсоюздук уюмунун жетекчилиги катышты. Жыйын соңунда, Сүлүктү шаардык билим берүү мекемелеринин кесиптик кошунунун төрагасы Кудаяров Канатбек Сапарович кесиптик кошун тармагындагы көп жылдык үзүрлүү эмгеги үчүн Профсоюздун Борбордук комитетинин Ардак Грамотасы менен сыйланды.   Кабарчы:    Канайым Абдигапарова
Рубрика: Без рубрики | Добавить комментарий
Сайт работает на WordPress